OS2rollekatalog

KSP/CICS Opsætning

**Version**: 1.0.0

**Date**: 01.05.2020

**Author**: BSG

Indhold

[1 Indledning 3](#_Toc39252570)

[2 Funktionalitet 3](#_Toc39252571)

[3 Opsætning / Forudsætninger 3](#_Toc39252572)

# Indledning

Dette dokument beskriver funktionaliteten i KSP/CICS integrationen der er bygget ind i OS2rollekatalog, samt forudsætningerne for at anvende KSP/CICS integrationen fra OS2rollekatalog.

# Funktionalitet

OS2rollekatalog kan konfigureres til at integrere med KSP/CICS, så man kan foretage rettighedstildelinger af Brugerprofiler via OS2rollekatalogs brugergrænseflade.

Når integrationen er slået til, hentes automatisk nye KSP/CICS brugernavne, samt Brugerprofiler, fra KSP/CICS hver nat.

Inde fra OS2rollekatalog er det efterfølgende muligt at foretage tildeling af disse Brugerprofiler på helt normal vis (Brugerprofilerne fremgår som Jobfunktionsroller på lige fod med andre Jobfunktionsroller).

Der er en række restriktioner som man skal være opmærksom på

* Det er ikke muligt at slette, oprette eller redigere Brugerprofiler inde i OS2rollekatalog, herunder at rette i navn samt beskrivelse af Brugerprofilen. Dette skal foregå via KSP/CICS.
* Det er alene muligt at administrere tildelingen af Brugerprofiler. Rettigheder på et lavere niveau (fx Rolleprofiler) kan ikke administreres via OS2rollekatalog.
* Det er ikke muligt at tildele rettigheder til KSP/CICS brugere som ikke allerede har en AD konto indlæst i OS2rollekatalog
* KSP/CICS brugerkonti som ikke kan parres med en eksisterende medarbejders AD konto, skal stadig administreres via KSP/CICS (fx robotter, systemkonti, m.m.)

Det sidste skyldes at medarbejderens AD konto og KSP/CICS brugerkonto parres via CPR nummeret. I OS2rollekatalog er det visuelt AD kontoen man tildeler KSP/CICS Brugerprofilerne til, men via denne parring til KSP/CICS brugerkontoen, sikres det at den korrekte KSP/CICS brugerkonto tildeles rettigheden i KSP/CICS.

# Opsætning / Forudsætninger

Integrationen til KSP/CICS styres vha et FOCES certifikat. Et sådan skal bestilles, og registreres på en KSP/CICS brugerkonto via KMD.

Denne brugerkonto skal ligeledes tildeles følgende rettigheder, og man skal sikre at kodeordet på kontoen ikke udløber, da kontoen i så fald spærres og integrationen holder op med at virke

* Brugeren skal oprettes som sikkerhedsadministrator
* Brugeren skal oprettes uden udløb af password
* Brugeren skal være tilknyttet på øverste niveau i LOS hierarkiet
* Brugeren skal være autorisret til KSP/CICS-snitflade brugeradminisration, og dermed være tildelt KSP-OPR-AA og KSP-SOG-AA rolleprofilerne.

Når KSP/CICS brugerkontoen er oprettet, skal certifikatet opsættes i OS2rollekatalog af driftoperatøren, som derefter kan slå integrationen til.

I forbindelse med denne opsætning skal Kaldenavn Kort på kommunens øverste LOS enhed opsættes i OS2rollekatalog, da den anvendes til kaldene mod KSP/CICS.