Rollekatalog attestering

Test af attestering før ibrugtagning

**Version**: 1.0.0

**Date**: 21.11.2023

**Author**: KBP

Content

[1 Introduktion 3](#_Toc151456812)

[1.1 Princippet 3](#_Toc151456813)

[1.2 Fremgangsmåde 4](#_Toc151456814)

[1.2.1 It-system opsætning 5](#_Toc151456815)

[1.3 Udfør test-attestering 6](#_Toc151456816)

[1.4 Bagefter 6](#_Toc151456817)

[1.5 Ofte stillede spørgsmål 7](#_Toc151456818)

[1.6 Jeg har et problem eller fundet en fejl 7](#_Toc151456819)

[1.7 Ønsker til ændringer eller udvidelser 7](#_Toc151456820)

# Introduktion

Mange kommuner har ønsket at teste attesteringsmodulet i mindre skala, førend det rulles ud hele organisationen. I det gamle modul kunne man køre en straks attestering på en afdeling, den funktionalitet er desværre ikke tilgængelig i det nye.

I denne guide beskriver jeg en alternativ måde, man kan anvende til test.

Jeg antager læseren har læst afsnit 12 omkring attestering i brugermanualen, den kan altid hentes i øverste højre hjørne når man er logget ind i rollekataloget.

## Princippet

I modsætning til tidligere kan der ikke laves en straks attestering, derfor er vi nødt til at bruge et alternativ. I det nye modul kan man til gengæld undtage enheder og flytte med deadline for attestering.

I stedet for at teste på udvalgte afdelinger tester vi nu for tildelinger for et givent it-system.

*Hvorfor kan vi ikke bare teste for en afdeling i stedet for et it-system*?

Det er fordi man nu undtager afdelinger fra attestering i indstillingerne, og man undtager med nedarvning. Det bevirker at hvis man ønsker at teste på en afdeling som ligger nede i hierarkiet er man nødt til at have attestering slået til på de overlæggene afdelinger helt op til direktionen, og det er de færreste der ønsker at der sendes attesteringsmails til direktionen før det er testet.

## Fremgangsmåde

Så det vi kan gøre for kun at teste på it-systemer, er at undtage hele kommunen på øverste niveau, dette gøres under administration -> indstillinger.

A screenshot of a computer

Description automatically generated

I dialogen der kommer op, fravælges den øverste enhed med et flueben.

A screenshot of a computer

Description automatically generated

**Bemærk:** Boksene kan være grønne, hvide og med flueben. Hvis en boks er hvid, er den ikke valgt, hvis den er grøn, er den heller ikke valgt, men nogen af de underlæggene er valgt. Hvis boksen har flueben, er den valgt….

*Det vigtige er at øverste niveau har et flueben.*

Der skal desuden vælges deadline for attesteringen, der vælges en dato i fremtiden, fx 3 uger fremme. Der vil komme mails 20, 10 og 3 dage før attesteringsdatoen.

### It-system opsætning

Under rettigheder -> It-systemer -> Vis it-systemer vælges et it-system som bruges til testen, fx rollekataloget, der trykkes på blyanten ud for systemet.

Der sættes en systemansvarlig på systemet, det er denne bruger der vil få e-mails og attesteringer oprettet.

A screenshot of a computer

Description automatically generated

At sætte en systemansvarlig på en it-system bevirker som udgangspunkt kun at systemet vil bede den ansvarlige om at attestere rolleopbygningen, hvis formålet med testen er at skrive en vejledning for lederne, vil det også give mening at den systemansvarlige attestere tildelingerne, da denne attestering ser ud på samme måde som en leder attestering.

Dette gøres med flueben under jobfunktionsroller:

A screenshot of a computer

Description automatically generated

Nu vil systemet danne attesteringer for den systemansvarlige.

## Udfør test-attestering

Når den systemansvarlige har fået mail kan han/hun gå ind i attesteringsmodulet fra forsiden:

A blue and white rectangular banners with white text

Description automatically generated with medium confidence

Når der logges ind bliver den ansvarlige mødt med 2 attesteringer, en for rolleopbygning og en for tildelinger:

A screenshot of a computer

Description automatically generated

Attesteringen for rolletildelinger, ser ud på samme måde som ledernes, så den kan med fordel anvendes til skærmbilleder osv.

## Bagefter

Når attesteringen og testen er udført bestemmer i selv hvordan i fortsætter.

I flytter blot datoen frem og fjerner flueben i indstillingerne.

**Der vil så køre en ny attestering med deadline den angivne dato i indstillinger.**

## Ofte stillede spørgsmål

*Hvorfor kan vi ikke bare teste for en afdeling i stedet for et it-system*

Det er fordi man nu undtager afdelinger fra attestering i indstillingerne, og man undtager med nedarvning.

Det bevirker at hvis man ønsker at teste på en afdeling som ligger nede i hierarkiet er man nødt til at have attestering slået til på de overlæggene afdelinger helt op til direktionen, og det er de færreste der ønsker at der sendes attesteringsmails til direktionen før det er testet.

*Hvem sendes e-mails til tredjepart til, i det gamle kunne man angive en e-mail*

Tredje part er lederens leder, det er ikke muligt at angive en e-mail længere.

Der ligger et udviklingsønske på at bringe denne funktionalitet tilbage, kommenter gerne på sagen for at synliggøre behovet☺ <https://os2web.atlassian.net/browse/ROL-296>

*Jeg har gjort det du skriver, der sker ikke noget*

Der er en meget stor mængde data der behandles for at danne attesteringerne, derfor kører det som et job om natten, du kan med andre ord først regne med der er sket noget dagen efter.

## Jeg har et problem eller fundet en fejl

Modulet er forholdsvis nyt, og der dukker stadig lidt fejl op, vi prøver at rette dem løbende, skriv en e-mail til [kontakt@digital-identity.dk](mailto:kontakt@digital-identity.dk) med en beskrivelse så ser vi på det.

## Ønsker til ændringer eller udvidelser

Det jo faktisk jer der bestemmer, så hvis i mangler noget så opret en sag ind på <https://os2web.atlassian.net/browse/ROL> eller kontakt Mette fra koordinationsgruppen på [metva@favrskov.dk](mailto:metva@favrskov.dk)